
JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE                                                                         
privind aprobarea tarifelor percepute în anul 2014 pentru eliberarea licenţelor de traseu, în vederea efectuării serviciului de transport public judeţean de persoane prin curse regulate speciale, 

în judeţul Bistriţa-Năsăud
Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere:

- expunerea de motive nr. 3204 din 06.03.2014 a Vicepreşedintelui Consiliului Judeţean Bistriţa-Năsăud;

- raportul nr. IIA/3206 din 06.03.2014 al Direcţiei economice din cadrul Consiliului Judeţean Bistriţa-Năsăud; 
- prevederile art. 31 alin.(2), art. 35 alin.(3) şi art. 39 alin.(1) din Normele de aplicare a Legii serviciilor de transport public local nr. 92/2007, aprobate prin Ordinul Ministrului Internelor şi Reformei Administrative nr. 353/2007, cu modificările şi completările ulterioare;

- prevederile Ordonanţei Guvernului nr. 27/2011 privind transporturile rutiere, cu modificările şi completările ulterioare;
- prevederile Ordinului ministrului transporturilor şi infrastructurii nr. 2156/2005 privind tarifele pentru prestaţiile specific realizate de Autoritatea Rutieră Română – ARR cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 41/2008 privind reglementarea activităţii de transport public judeţean, cu modificările şi completările ulterioare;
- raportul nr. IC/4245 din 26.03.2014 al Comisiei economice;

- raportul nr. IC/4246 din 26.03.2014 al Comisiei de urbanism;
În temeiul prevederilor art. 45 alin. (2) lit.”c”, art. 91 alin. (1) lit,”a”, alin. (3) lit.”c”, art. 97, art. 98 şi art. 115 alin. (1) lit.”c” din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă tarifele percepute în anul 2014 pentru eliberarea licenţelor de traseu, în vederea efectuării serviciului de transport public judeţean de persoane prin curse regulate speciale, în judeţul Bistriţa-Năsăud, conform Anexei, care face parte integrantă din prezenta hotărâre. 
Art.2. Tarifele prevăzute în anexă, se aplică începând cu data intrării în vigoare a prevederilor prezentei hotărâri, urmând ca aceste tarife să se indexeze anual, prin Hotărâre a Consiliului Judeţean Bistriţa-Năsăud, pe baza indicelui de inflaţie.

Art.3. Sumele calculate şi încasate conform tarifelor reglementate de prezenta hotărâre, reprezintă venituri ale bugetului propriu al Consiliului Judeţean Bistriţa-Năsăud.
Art.4. La data intrării în vigoare a prevederilor prezentei hotărâri, se abrogă Hotărârea Consiliului Judeţean Bistriţa-Năsăud nr. 102/2009, precum şi alte dispoziţii contrare.
Art.5. Prezenta hotărâre a fost adoptată cu un număr de 29 voturi « pentru ».
Art.6. Prezenta hotărâre se publică în Monitorul Oficial al judeţului Bistriţa-Năsăud.
Art.7. Cu ducerea la îndeplinire a prevederilor prezentei hotărâri se încredinţează Direcţia economică şi Compartimentul Autoritatea judeţeană de transport din cadrul Consiliului Judeţean Bistriţa-Năsăud.
Art.8. Prezenta hotărâre se comunică de către Serviciul administraţie şi relaţii publice, cu:


- Direcţia economică;

- Compartimentul Autoritatea judeţeană de transport;

- Instituţia Prefectului judeţul Bistriţa-Năsăud.
PREŞEDINTE ,

EMIL RADU MOLDOVAN

